Kyakulembeddwa Brayan Ibembe akulira poliisi eno nga kyayindidde mu Zooni omuli Mbuya, Kinnawattaka, Katogo, Banda gye baasanze abavubuka abawera nga banywa enjaga.
Lawrence Kiwanuka ssentebe wa LC 2 ow’omuluka gwa Mbuya 1 yategeezezza nti baakoze ekikwekweto kino kuba obubbi bubadde buzzeemu mu bitundu bino.
Abamu ku bavubuka bano bakkirizza okunywa enjaga n’okutigomya abatuuze mu bitundu by’e Nakawa eby’enjawulo ne basaba Meeya Ronald Balimwezo Nsubuga n’omubaka wa Gavumenti Jackie Kemigisha Kiiza okubasonyiwa ne bategeeza nti, “tulokose tetugenda kuddamu kwenyigira mu bikolwa bya bumenyi bw’amateeka.”
Ibembe yategeezezza nti abavubuka bano babakutte emirundi mingi mu bikolwa by’obubbi era tebagenda kubasonyiwa, bagenda kubatwala mu kkooti ebavunaane basindikibwe mu kkomera basobole okubonerera olwo balyoke babakwase Meeya Balimwezo ne RCC Kemigisha babafunire eby’okukola.
Dan Balengera ow’e Mbuya nga y’omu ku bavunaanyizibwa ku by’okwerinda yagambye nti abakwatiddwa b’ebo bennyini abatigomya Kinnawattaka era wiiki ewedde waliwo Omuyindi gwe baateega ne bamunyagako ssente n’ebintu bye.
Balimwezo yagambye nti obubbi bubadde buyitiridde mu Nakawa ng’abavubuka abali wansi w’emyaka 18 be basinga okubwenyigiramu n’asiima poliisi eyakoze ekikwekweto kino.
lug_Latn lug_Latn lug_Latn lug_Latn lug_Latn lug_Latn